CELEX: 32019R0444
Language: fi
Date: 2019-03-19 00:00:00
Title: Komission täytäntöönpanoasetus (EU) 2019/444, annettu 19 päivänä maaliskuuta 2019, täytäntöönpanoasetuksen (EU) 2015/2447 muuttamisesta siltä osin kuin on kyse takaajan sitoumuksissa käytettävistä lomakkeista ja ilmakuljetuksen kustannusten lisäämisestä tullausarvoon Yhdistyneen kuningaskunnan unionista eroamisen vuoksi

20.3.2019   
               
               
                  FI
               
               
                  Euroopan unionin virallinen lehti
               
               
                  L 77/61
               
            
         KOMISSION TÄYTÄNTÖÖNPANOASETUS (EU) 2019/444,
         annettu 19 päivänä maaliskuuta 2019,
         täytäntöönpanoasetuksen (EU) 2015/2447 muuttamisesta siltä osin kuin on kyse takaajan sitoumuksissa käytettävistä lomakkeista ja ilmakuljetuksen kustannusten lisäämisestä tullausarvoon Yhdistyneen kuningaskunnan unionista eroamisen vuoksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 6 artiklan 3 kohdan b alakohdan, 76 artiklan a alakohdan ja 100 artiklan 1 kohdan b alakohdan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta ilmoitti 29 päivänä maaliskuuta 2017 aikomuksestaan erota unionista Euroopan unionista tehdyn sopimuksen 50 artiklan nojalla. Perussopimuksia lakataan soveltamasta Yhdistyneeseen kuningaskuntaan siitä päivästä, jona erosopimus tulee voimaan, tai, jollei sopimusta ole, kahden vuoden kuluttua mainitusta ilmoituksesta eli 30 päivänä maaliskuuta 2019, jollei Eurooppa-neuvosto yhteisymmärryksessä Yhdistyneen kuningaskunnan kanssa päätä yksimielisesti pidentää tätä määräaikaa.
                  
               
                     (2)
                  
                  
                     Jos perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, Yhdistyneestä kuningaskunnasta unionin tullialueelle tuotavista tuotteista on kannettava tullit. Asetuksen (EU) N:o 952/2013 71 artiklan mukaisesti kustannukset, jotka aiheutuvat tavaroiden kuljetuksesta paikkaan, josta tavarat tuodaan unionin tullialueelle, on lisättävä tuotujen tavaroiden tullausarvoon. Tullausarvoon lisättävien ilmakuljetuksen kokonaiskustannusten prosenttiosuudet vahvistetaan komission täytäntöönpanoasetuksen (EU) 2015/2447 (2) liitteessä 23–01. Sen jälkeen kun Yhdistynyt kuningaskunta on eronnut unionista, se olisi lisättävä kyseisessä liitteessä olevaan kolmansien maiden luetteloon.
                  
               
                     (3)
                  
                  
                     Takaajan sitoumuksissa käytettävät lomakkeet esitetään liitteissä 32–01, 32–02 ja 32–03 sekä liitteessä 72–04 olevissa VI ja VII luvussa. Näissä lomakkeissa luetellaan unionin jäsenvaltiot ja muut yhteistä passitusmenettelyä koskevan yleissopimuksen (3), sellaisena kuin se on muutettuna yhteistä passitusta käsittelevän EU–EFTA-sekakomitean päätöksellä N:o 1/2017 (4), jäljempänä ’yleissopimus’, sopimuspuolet. Kun perussopimuksia lakataan soveltamasta Yhdistyneeseen kuningaskuntaan, sitä ei enää pitäisi mainita kyseisissä lomakkeissa olevissa jäsenvaltioiden luetteloissa. Yhdistynyt kuningaskunta on kuitenkin ilmaissut halunsa liittyä yleissopimukseen erillisenä sopimuspuolena sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, ja se on täyttänyt liittymistä koskevat edellytykset. Liittymisen toteutuessa Yhdistynyt kuningaskunta olisi mainittava takaajan sitoumuksissa käytettävissä lomakkeissa olevissa yleissopimuksen muiden sopimuspuolten luettelossa.
                  
               
                     (4)
                  
                  
                     Tämän asetuksen olisi tultava voimaan kiireellisesti. Tämän asetuksen säännöksiä, jotka koskevat Yhdistyneestä kuningaskunnasta suuntautuvien ilmakuljetusten kustannusten lisäämistä tullausarvoon sekä Yhdistynyttä kuningaskuntaa koskevien viittausten poistamista siitä takaajan sitoumuksissa käytettävien lomakkeiden osasta, joka on tarkoitettu jäsenvaltioille, olisi sovellettava sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa, paitsi jos Yhdistyneen kuningaskunnan kanssa tehty erosopimus on tullut voimaan kyseiseen päivään mennessä. Säännöksiä, jotka koskevat Yhdistynyttä kuningaskuntaa koskevien viittausten sisällyttämistä takaajien sitoumuksissa käytettävissä lomakkeissa olevaan muiden yleissopimuksen sopimuspuolten luetteloon, olisi sovellettava päivästä, jona Yhdistynyt kuningaskunta liittyy yleissopimukseen erillisenä sopimuspuolena, paitsi jos Yhdistyneen kuningaskunnan kanssa tehty erosopimus on tullut voimaan sitä päivää seuraavaan päivään mennessä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan täytäntöönpanoasetus (EU) 2015/2447 seuraavasti:
            
                        1)
                     
                     
                        Lisätään liitteessä 23–01 olevan taulukon ensimmäisen sarakkeen viimeiselle riville (”Alue Q”) seuraava ilmaus:
                        ”, Yhdistynyt kuningaskunta”.
                     
                  
                        2)
                     
                     
                        Muutetaan liitteessä 32–01 oleva 1 kohta seuraavasti:
                        
                                    a)
                                 
                                 
                                    Poistetaan ilmaisun ”Ruotsin kuningaskunnan” jälkeen ilmaisu ”ja Ison-Britannian ja Pohjois-Irlannin yhdistyneen kuningaskunnan”.
                                 
                              
                                    b)
                                 
                                 
                                    Lisätään ilmaisun ”Turkin tasavallan” jälkeen ilmaisu ”, Ison-Britannian ja Pohjois-Irlannin yhdistyneen kuningaskunnan”.
                                 
                              
                  
                        3)
                     
                     
                        Muutetaan liitteessä 32–02 oleva 1 kohta seuraavasti:
                        
                                    a)
                                 
                                 
                                    Poistetaan ilmaisun ”Ruotsin kuningaskunnan” jälkeen ilmaisu ”ja Ison-Britannian ja Pohjois-Irlannin yhdistyneen kuningaskunnan”.
                                 
                              
                                    b)
                                 
                                 
                                    Lisätään ilmaisun ”Turkin tasavallan” jälkeen ilmaisu ”, Ison-Britannian ja Pohjois-Irlannin yhdistyneen kuningaskunnan”.
                                 
                              
                  
                        4)
                     
                     
                        Muutetaan liitteessä 32–03 oleva 1 kohta seuraavasti:
                        
                                    a)
                                 
                                 
                                    Poistetaan ilmaisun ”Ruotsin kuningaskunnan” jälkeen ilmaisu ”ja Ison-Britannian ja Pohjois-Irlannin yhdistyneen kuningaskunnan”.
                                 
                              
                                    b)
                                 
                                 
                                    Lisätään ilmaisun ”Turkin tasavallan” jälkeen ilmaisu ”, Ison-Britannian ja Pohjois-Irlannin yhdistyneen kuningaskunnan”.
                                 
                              
                  
                        5)
                     
                     
                        Muutetaan liitteessä 72–04 oleva II osa seuraavasti:
                        
                                    a)
                                 
                                 
                                    Lisätään VI luvussa olevassa 7 kohdassa ilmaisun ”Turkki –” jälkeen ilmaisu ”Yhdistynyt kuningaskunta –”.
                                 
                              
                                    b)
                                 
                                 
                                    Lisätään VII luvussa olevassa 6 kohdassa ilmaisun ”Turkki –” jälkeen ilmaisu ”Yhdistynyt kuningaskunta –”.
                                 
                              
                  
         
            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.
            Tämän asetuksen 1 artiklan 1 kohtaa, 1 artiklan 2 kohdan a alakohtaa, 1 artiklan 3 kohdan a alakohtaa ja 1 artiklan 4 kohdan a alakohtaa sovelletaan sitä päivää seuraavasta päivästä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti.
            Tämän asetuksen 1 artiklan 2 kohdan b alakohtaa, 1 artiklan 3 kohdan b alakohtaa, 1 artiklan 4 kohdan b alakohtaa ja 1 artiklan 5 kohtaa sovelletaan päivästä, jona Yhdistynyt kuningaskunta liittyy yhteisestä passitusmenettelystä tehtyyn yleissopimukseen.
            Tätä asetusta ei kuitenkaan sovelleta, jos Euroopan unionista tehdyn sopimuksen 50 artiklan 2 kohdan mukaisesti tehty erosopimus on tullut voimaan sitä päivää seuraavaan päivään mennessä, jona perussopimuksia lakataan soveltamasta Yhdistyneeseen kuningaskuntaan ja Yhdistyneessä kuningaskunnassa Euroopan unionista tehdyn sopimuksen 50 artiklan 3 kohdan mukaisesti,
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 19 päivänä maaliskuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 269, 10.10.2013, s. 1.
         
            (2)  EUVL L 343, 29.12.2015, s. 558.
         
            (3)  EUVL L 226, 13.8.1987, s. 2.
         
            (4)  Yhteistä passitusta käsittelevän EU–EFTA-sekakomitean päätös N:o 1/2017, tehty 5 päivänä joulukuuta 2017, yhteisestä passitusmenettelystä 20 päivänä toukokuuta 1987 tehdyn yleissopimuksen muuttamisesta (EUVL L 8, 12.1.2018, s. 1).